Cibonių tvenkinys
Cibonių tvenkinys – tvenkinys Lietuvoje, Varėnos rajone, 11 km į pietryčius nuo Varėnos. Sudarytas užtvenkus bevardį upelį (Uosupio intakas) 0,26 km nuo jo įtekėjimo į Čepelūnų tvenkinį. Tvenkinio ilgis iš pietryčių į šiaurės vakarus – 0,37 km, plotis – iki 0,26 km. Altitudė 162,8 m. Krantai žemi. Pietiniame krante stūkso Dainavos miškas. Rytiniame krante įsikūręs Cibonių kaimas, vakariniame – Ulbinų kaimas. Tvenkinys įrengtas 1978 m.